|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság2025. március 18 - ai rendes**

**ülésére**

|  |  |
| --- | --- |
| **Tárgy:** | Döntési javaslat a Budapest VII. Dembinszky utca 4. Társasház 2024. évi növényesítési pályázatával kapcsolatos - az elszámolási határidő meghosszabbítására vonatkozó - kérelméről |

**Készítette:**

Pásztor Dóra

referens

**Törvényességi szempontból kifogást nem emelek:**

Dr. Mészáros-Rajczi Andrea

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges**

**Tisztelt Bizottság!**

Budapest Főváros VII. Kerület Erzsébetváros Önkormányzata Városüzemeltetési Bizottsága a lakóközösségeknek és az önkormányzati intézményeknek nyújtandó növényesítési támogatásról szóló 28/2013. (V. 31.) önkormányzati rendeletben (a továbbiakban: Rendelet) foglaltak alapján pályázatot írt ki (1. melléklet) kerületi lakóközösségek és önkormányzati intézmények növényesítésének támogatására a 2024. évi költségvetésben biztosított 8.000.000 forintos támogatási keret erejéig a 116/2024. (III.19.) határozatával (2. melléklet).

A pályázati kiírás közzététele a helyben szokásos módon megtörtént. A pályázatok benyújtásának határideje: a támogatási keret kimerüléséig, de legfeljebb 2024. október 31. napjáig tartott.

A pályázatok elbírálásra, a támogatási szerződések megkötésre kerültek.

**1071 Budapest VII. Dembinszky utca 4. Társasház**

Budapest Főváros VII. Kerület Erzsébetváros Önkormányzata Városüzemeltetési Bizottsága 2024. szeptember 10. napján kelt 284/2024. (IX.10.) határozatában ( 3. melléklet) 500.000,- Ft összegű vissza nem térítendő támogatásról döntött a 1071 Budapest Dembinszky utca 4. Társasház részére a 2024. évi növényesítési pályázat keretében benyújtott pályázattal kapcsolatban.

A támogatási szerződés (4. melléklet) 2024. november 5. napján került aláírásra.

A Társasház közös képviselője 2025. január 31. napján benyújtott kérelemmel (5. melléklet) fordult Önkormányzatunkhoz, melyben kérelmezte az elszámolási határidő 3 hónappal történő meghosszabbítását a pályázati felhívás 8.10. pontjára, valamint a támogatási szerződés 5. pontjára hivatkozva.

A pályázattal történő elszámolás benyújtásának határideje a támogatási szerződés aláírásától számított 120. nap.

Mindezek alapján az elszámolási határidő 2025. március 5. napja.

Az elszámolás hosszabítás iránti kérelem benyújtásának oka a növényültetéshez szükséges kedvező időjárási feltételek biztosítása, amely a tavaszi időszakban tud megvalósulni.

A támogatás összege, a támogatási intenzitás nem változik.

A változás új támogatási szerződés megkötésével kezelhető tekintettel arra a tényre, hogy Budapest Főváros VII. Kerület Erzsébetváros Önkormányzata Városüzemeltetési Bizottsága döntésének időpontjában a támogatási szerződés már nincs hatályban.

Mindezek alapján az elszámolási határidő **2025. június 5**. napjában való meghatározását javasoljuk a Tisztelt Bizottság részére.

Kérem a Tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottságának .../2025. (III. 18.) határozata a 1071 Budapest, Dembinszky utca 4. Társasház 2024. évi növényesítési pályázatával kapcsolatos kérelméről**

Budapest Főváros VII. Kerület Erzsébetváros Önkormányzata Képviselő-testületének Városüzemeltetési Bizottsága úgy dönt, hogy:

1. A 2024. évi növényesítési pályázattal kapcsolatban a **1071 Budapest, Dembinszky utca 4. Társasház** (a továbbiakban: Társasház) kérelmére tekintettel Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága 284/2024. (IX.10.) határozata alapján a Társasház eredetileg 2024.11.05. napján aláírt, hatályát vesztett támogatási szerződésben rögzített **elszámolási határidejét 2025. június 5. napjában htározza meg.**
2. Felkéri a Polgármestert, hogy gondoskodjon a határozati javaslat 1. pontjának megfelelően az új támogatási szerződés megkötéséről.

**Felelős:** Niedermüller Péter polgármester

**Határidő:** 1. pont tekintetében 2025. március 18.

2. pont tekintetében 2025. április 3.

Budapest, 2025. február 27.

dr. Jávori Péter

Városüzemeltetési Iroda vezetője

Az előterjesztés mellékletei:

* 1. melléklet: pályázati felhívás
* 2. melléklet: 116/2024. (III.19.) határozat a növényesítési pályázat kiírásáról
* 3. melléklet: Dembinszky utca 4. TH VÜB határozat 284/2024. (IX.10.)
* 4. melléklet: Dembinszky utca 4. kérelem az elszámolási határidő hosszabbításához
* 5. melléklet: Dembinszky utca 4. TH támogatási szerződés